CELEX: 62007CA0095
Language: lv
Date: 2008-05-08 00:00:00
Title: Apvienotās lietas C-95/07 un C-96/07: Tiesas (trešā palāta) spriedums 2008. gada 8. maijā ( Commissione tributaria provinciale (Itālija) lūgums sniegt prejudiciālu nolēmumu) — Ecotrade spa / Agenzia Entrate Ufficio Genova 3 (Sestā direktīva — Apgrieztā iekasēšana — Tiesības uz nodokļa atskaitīšanu — Noilguma termiņš — Pārkāpums grāmatvedībā un deklarāciju aizpildīšanā attiecībā uz darījumiem, uz kuriem attiecas apgrieztās iekasēšanas procedūra)

21.6.2008   
            
            
               LV
            
            
               Eiropas Savienības Oficiālais Vēstnesis
            
            
               C 158/6
            
         Tiesas (trešā palāta) spriedums 2008. gada 8. maijā (Commissione tributaria provinciale (Itālija) lūgums sniegt prejudiciālu nolēmumu) — Ecotrade spa/Agenzia Entrate Ufficio Genova 3
   
   (Apvienotās lietas C-95/07 un C-96/07) (1)
   
   (Sestā direktīva - Apgrieztā iekasēšana - Tiesības uz nodokļa atskaitīšanu - Noilguma termiņš - Pārkāpums grāmatvedībā un deklarāciju aizpildīšanā attiecībā uz darījumiem, uz kuriem attiecas apgrieztās iekasēšanas procedūra)
   (2008/C 158/09)
   Tiesvedības valoda — itāļu
   Iesniedzējtiesa
   Commissione tributaria provinciale
   Lietas dalībnieki pamata procesā
   
      Prasītāja: Ecotrade spa
   
   
      Atbildētāja: Agenzia Entrate Ufficio Genova 3
   
   Priekšmets
   Lūgums sniegt prejudiciālu nolēmumu — Commissione tributaria provinciale — Padomes 1977. gada 17. maija Sestās direktīvas par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.) 17. panta, 18. panta 1. punkta d) apakšpunkta un 21. panta 1. punkta un 22. panta interpretācija — Tiesības uz PVN atskaitīšanu — Valsts tiesību norma, kas nosaka atskaitīšanas tiesību izmantošanai divu gadu termiņu
   Rezolutīvā daļa:
   
               1)
            
            
               Padomes 1977. gada 17. maija Sestās direktīvas par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, kas ir grozīta ar Padomes 2000. gada 30. marta Direktīvu 2000/17/EK, 17. pantam, 18. panta 2. un 3. punktam un 21. panta 1. punkta b) apakšpunktam nav pretrunā tāds valsts tiesiskais regulējums, kas paredz tādu atskaitīšanas tiesību izbeigšanās termiņu kā pamata prāvā aplūkotais, ja vien ir ievēroti līdzvērtības un efektivitātes principi. Efektivitātes princips netiek pārkāpts tikai tāpēc, ka nodokļu administrācijas rīcībā ir garāks termiņš, lai piedzītu nesamaksāto pievienotās vērtības nodokli, nekā termiņš, kas nodokļu maksātājiem ir piešķirts atskaitīšanas tiesību īstenošanai;
            
         
               2)
            
            
               tomēr Sestās direktīvas 77/388, kas ir grozīta ar Direktīvu 2000/17, 18. panta 1. punkta d) apakšpunktam un 22. pantam ir pretrunā labojumu izdarīšanas deklarācijās un pievienotās vērtības nodokļa piedziņas prakse, kas soda par, pirmkārt, pienākumu, kas izriet no valsts tiesiskajā regulējumā, piemērojot šo 18. panta 1. punkta d) apakšpunktu, noteiktajām formalitātēm, neievērošanu, kā tas ir noticis pamata lietās, un, otrkārt, par grāmatvedības pārkāpumu un pārkāpumu, deklarējot nodokļus, kas attiecīgi izriet no minētā 22. panta 2. un 4. punkta, atņemot atskaitīšanas tiesības apgrieztās iekasēšanas procedūras piemērošanas gadījumā.
            
         
      (1)  OV C 117, 26.5.2007.